

Ókortudomány és magyar őstörténet
a Bethlentől
a Magyar Tudományos Akadémiáig

*Emlékező előadások és workshop-ok Harmatta János akadémikus születésének 100. évfordulója alkalmából*

BETHLEN GÁBOR REFORMÁTUS GIMNÁZIUM

2017. NOVEMBER 16.

***Workshop-ok (beszélgetések)***

**Grezsa Bence:** **Harmatta János és a magyar őstörténet**

Harmatta János a klasszika-filológia mellett az iranisztika és a magyar őstörténet területén is tudománytörténet legjelentősebb alakjai közé tartozik mind honi, mind pedig nemzetközi szinten. Tudományos munkássága számos tanulsággal szolgált a magyar nép és nyelv eredetére vonatkozóan, többek között a magyarság legkorábbi történetével kapcsolatos idegen nyelvű történeti források feldolgozásával, valamint nyelvünk iráni eredetű jövevényszavainak feltérképezésével ért el új eredményeket. A foglalkozás elsősorban e területek bemutatására összpontosít.

**Helye: Olvasóterem, 15 órától**

**Hamvas Endre: Velünk élő antikvitás**

A foglakozás során hódmezővásárhelyi vonatkozásokból kiindulva tekintjük át, hogy miként él még ma is velünk a régi görögök és rómaiak kultúrája. Ennek keretében megvizsgáljuk, hogy mi lehet az adott emlékek jelentése, hogyan kerülhettek Vásárhelyre, és miben áll a jelentőségük. Mindezek mellett szélesebb kitekintésben is igyekszünk körüljárni a kérdést, és megismerkedünk olyan filmekkel, amelyek témáit, vagy egyes szereplőit ebből az örökségből merítik.

**Helye: Első emelet 4. terem, 15 órától**

***Emlékező előadások***

**Helye: Olvasóterem, 16 órától**

**Bevezetés:** **A Bethlen Gimnázium és az ókortudomány, Kelet-kutatás**

(Czeglédi Sándor, a Gimnázium tanára)

**Ritoók Zsigmond akadémikus: Szubjektív emlékképek Harmatta Jánosról**

(Az erre az alkalomra írt előadást a szerző távollétében felolvassuk.)

**Ifj. Harmatta János egyetemi tanár: Harmatta János**